DA
L 214/64
Den Europæiske Unions Tidende
31.8.2023
1.3.
Mærkning af plastkomponenter Fra den 20. juni 2025 skal plastkomponenter, der vejer mere end 50 g, mærkes med angivelse af typen af polymer ved hjælp af de relevante standardsymboler eller forkortelser omgivet af skilletegnene »>« og »<« som angivet i tilgængelige standarder.
Mærkningen skal være læsbar.
Plastkomponenter er undtaget fra kravet om mærkning, forudsat at følgende betingelser er opfyldt: i)
mærkningen er ikke mulig på grund af størrelse eller form
ii) mærkningen ville forringe plastkomponentens egenskaber eller funktion iii) mærkningen er teknisk ikke mulig på grund af støbningsmetoden.
Mærkning er ikke påkrævet for følgende plastkomponenter: i)
emballage, klæbebånd, mærkater og strækfilm
ii) ledninger, kabler og konnektorer, gummidele og alle andre komponenter, eller hvis overfladearealet ikke er tilstrækkeligt til, at mærkningen har en læsbar størrelse iii) PCB-komponenter, PMMA-kort, optiske komponenter, komponenter relateret til elektrostatisk udladning, komponenter relateret til elektromagnetisk interferens, højttalere iv) gennemsigtige dele, hvor mærkningen ville hindre den pågældende dels funktion.
1.4.
Krav til genanvendelighed Fra den 20. juni 2025: 1) producenter, importører og de bemyndigede repræsentanter, uden at dette berører artikel 15, stk.
1, i EuropaParlamentets og Rådets direktiv 2012/19/EU (2), på et frit tilgængeligt websted stille de oplysninger til rådighed om adskillelse, der er nødvendige for at få adgang til alle de produktkomponenter, der er omhandlet i nr.
1 i bilag VII til direktiv 2012/19/EU.
2) Oplysningerne i nr.
1 skal omfatte sekvensen for de adskillelsestrin, værktøjer eller teknologier, der er nødvendige for at få adgang til de pågældende komponenter.
3) Oplysningerne i nr. 1 skal være tilgængelige i mindst 15 år fra den sidste enhed af en bestemt produktmodel er bragt i omsætning.
2.
KRAV TIL OPLYSNINGER Fra den 20. juni 2025: 1) Producenter, importører eller bemyndigede repræsentanter skal stille følgende oplysninger til rådighed i den tekniske dokumentation og på producentens, importørens eller den bemyndigede repræsentants frit tilgængelige websteder: a) kompatibilitet med eventuelle udtagelige hukommelseskort b) det vejledende vægtinterval for følgende kritiske råstoffer og miljømæssigt relevante materialer: i)
kobolt i batteriet (vægtinterval: under 2 g, mellem 2 og 5 g, over 5 g)
ii) tantal i kapacitorer (vægtinterval: under 0,05 g, mellem 0,05 g og 0,2 g, over 0,2 g) iii) neodym i højttalere, vibrationsmotorer og andre magneter (vægtinterval: under 0,05 g, mellem 0,05 g og 0,2 g, over 0,2 g) iv) guld i alle komponenter (vægtinterval: under 0,02 g, mellem 0,02 g og 0,1 g, over 0,1 g) c) den vejledende værdi af genanvendelighedsgraden Rcyc (2) Europa-Parlamentets og Rådets direktiv 2012/19/EU af 4. juli 2012 om affald af elektrisk og elektronisk udstyr (WEEE) (EUT L 197 af 24.7.2012, s. 38).